b'\n_START_ARTICLE_\nNapoleon (rap-artisti)\n_START_SECTION_\nEl\xc3\xa4m\xc3\xa4\n_START_PARAGRAPH_\nBeale kasvoi New Jerseyss\xc3\xa4. 3-vuotiaana h\xc3\xa4n n\xc3\xa4ki veljiens\xc3\xa4 kanssa vanhempiensa tulevan murhatuksi. Nuorena h\xc3\xa4n seurasi serkkunsa ja isoveljens\xc3\xa4 jalanj\xc3\xa4lki\xc3\xa4, ja alkoi myym\xc3\xa4\xc3\xa4n huumeita. H\xc3\xa4net pid\xc3\xa4tettiin, mink\xc3\xa4 j\xc3\xa4lkeen h\xc3\xa4n p\xc3\xa4\xc3\xa4tti j\xc3\xa4tt\xc3\xa4\xc3\xa4 katuel\xc3\xa4m\xc3\xa4n ja ryhty\xc3\xa4 rap-artistiksi._NEWLINE_Lapsuudenyst\xc3\xa4v\xc3\xa4ns\xc3\xa4 Yaki Kadafin kautta Beale tapasi Tupac Shakurin ja liittyi Outlawz-ryhm\xc3\xa4\xc3\xa4n. Tupac murhattiin vuonna 1996, ja kaksi kuukautta sen j\xc3\xa4lkeen Bealen serkku ampui Kadafin. L\xc3\xa4heistens\xc3\xa4 kuoleminen sai Bealen miettim\xc3\xa4\xc3\xa4n el\xc3\xa4m\xc3\xa4\xc3\xa4ns\xc3\xa4. Menestyksest\xc3\xa4 musiikin parissa huolimatta Beale ei ollut onnellinen, ja vuonna 2002 h\xc3\xa4n p\xc3\xa4\xc3\xa4tti lopettaa rap-uransa ja ryhty\xc3\xa4 muslimiksi._NEWLINE_Nyky\xc3\xa4\xc3\xa4n Beale asuu perheens\xc3\xa4 kanssa Saudi-Arabiassa, ja toimii yritt\xc3\xa4j\xc3\xa4n\xc3\xa4 kahvila-alalla. Er\xc3\xa4s syy muuttoon oli se, ett\xc3\xa4 h\xc3\xa4n ei halunnut lapsiensa kasvavan samalla tavalla kaduilla Yhdysvalloissa kuin h\xc3\xa4n itse.'